**TA TESTEN:**

HVA PASSER JEG EGENTLIG BEST TIL

Å JOBBE MED – UT FRA

MINE EGENSKAPER?

|  |  |  |
| --- | --- | --- |
| **Spørsmål** | **Alternativer** | **Sett kryss (A eller B)** |
| **1.** | A. Jeg foretrekker å jobbe alene store deler av dagen/arbeidsuka - være mye for meg selv og arbeide i stillhet. |  |
|  | B. Jeg foretrekker å jobbe sammen med kollegaer store deler av dagen/arbeidsuka. |  |
| **2.** | A. Jeg liker å jobbe med mennesker når det gjelder *type arbeid* jeg utfører (med kunder, klienter, elever, studenter, pasienter). Det gir meg energi. |  |
|  | B. Jeg føler at jeg blir tappet for energi i arbeid med mennesker – og foretrekker annet arbeid. |  |
| **3.** | A. Jeg trives best med å jobbe som en spesialist og gå i dybden av et fagområde. |  |
|  | B. Jeg liker å jobbe i bredden, mer som en allrounder. |  |
| **4.** | A. Fleksibilitet når det gjelder å kunne påvirke arbeidstid, er svært viktig for meg. Jeg vil gjerne også ha mulighet til hjemmekontor. |  |
|  | B. Det er **andre ting** enn fleksibilitet i arbeidstid og –sted, som er viktigere for meg i en jobb. |  |
| **5.** | A. Jeg misliker sterkt at en leder detaljstyrer mitt arbeid. |  |
|  | B. Jeg vil gjerne ha tett oppfølging fra en leder og plages ikke så mye av detaljstyring. |  |
| **6.** | A. Jeg liker å jobbe selvstendig og ha stor styring over oppgavene og egen timeplan. |  |
|  | B. Det er andre ting som er viktigere for meg i en jobb, enn selvstendighet. |  |
| **7.** | A. Jeg trives med at situasjoner/forespørsler oppstår på en uforutsigbar måte i arbeidsdagen – situasjoner/forespørsler som jeg må løse der og da. (I forbindelse med kunder, klienter, elever, pasienter og andre.) |  |
|  | B. Ting som oppstår i arbeidsdagen på en uforutsigbar måte, og som må løses der og da, stresser meg. Jeg foretrekker at det jeg skal gjøre i løpet av arbeidsdagen er planlagt/forutsigbart. |  |
| **8.** | A. Jeg liker å jobbe med hendene eller praktisk på andre måter, kanskje i kombinasjon med teoretiske oppgaver. Jeg blir rastløs, eller føler meg sliten og uinspirert, av å sitte hele dager på et kontor. |  |
|  | B. Jeg trives best med å jobbe med utelukkende teoretiske oppgaver, og liker best å sitte på et kontor. |  |
| **9.** | A. Jeg foretrekker å forholde meg til dokumenterte faktaopplysninger og det jeg kan se og sanse rundt meg. Jeg kjeder meg fort når andre «spekulerer» veldig mye rundt et tema. |  |
|  | B. Jeg liker å se mønstre og det som «ligger bak» konkrete situasjoner og fenomener. Objektene i omgivelsene interesserer meg som regel lite i seg selv. Jeg kjeder meg fort når andre snakker mye om konkrete objekter og aktiviteter, for eksempel innen interiør, matlaging, hagearbeid, trening, bil og annet. |  |
| **10.** | A. Jeg liker å jobbe innen temaområder der teoretiske systemer i seg selv har stor plass, for eksempel matematikk, medisinfag, musikk, filosofi, med mer. Jeg liker å jobbe i dybden innen teoretiske systemer. |  |
|  | B. Jeg liker å jobbe innen temaområder der praktiske forhold i samfunnet rundt oss er av stor betydning, og tekningen er mer praktisk rettet/rettet direkte ut mot omgivelsene. Eksempler er ulike samfunnsfag, journalistikk, markedsføring, salg eller omsorgsyrker. |  |